Caroline-Grace spog met haar klein ‘Valentyn’ | Netwerk24
Caroline-Grace spog met haar klein ‘Valentyn’
12 Februarie 2020 16:15
Caroline-Grace en Marcel Werner Brüssow. Foto: Facebook
Kyk sy bos hare!
Caroline-Grace Brüssow, deelnemer aan die tweede seisoen van The Voice SA, spog met haar skattige kleinding op sosiale media.
Sy en haar man, Heinrich Brüssow, die voormalige Springbokrugbyspeler, het ’n paar dae voor Kersfees die geboorte van hul babaseun, Marcel Werner, op Instagram aangekondig.
Brüssow het Woensdag foto’s van Marcel op Facebook geplaas met die onderskrif “My Valentyn”.
Haar Facebook-vriende het haar gelukgewens met die geboorte van hul seun en hom as “die allerpragtigste seuntjie” beskryf.
’n Ander gebruiker sê hy is “dierbaar” terwyl ander hom as “pragtig” en “mooi” beskryf het.
Baie het verwys na sy “pragtige bos hare”.
Caroline-Grace het voor die geboorte op Instagram geskryf dat sy en haar man ’n “klein Springbok” verwag.
Sy het in 2017 as deel van Bobby van Jaarsveld se span wat onder die topvier van die werklikheidsreeks The Voice geëindig.
Die seun met die welige bos hare se pa het in Oktober 2019 ná verskeie beserings sy uittrede uit beroepsrugby aangekondig. Hy het tot voor dit vir die Northampton Saints gespeel.
Marcel Werner Brüssow spog met ‘n bos hare. Foto: Facebook
Meer oor: Caroline-Grace Brüssow | The Voice | Baba
Heinrich betower deur Caroline se sangstem
Heinrich Brüssow sit in Japan en spoor vermiste hond op